CELEX: 62008CN0109
Language: hu
Date: 2008-03-10 00:00:00
Title: C-109/08. sz. ügy: 2008. március 10-én benyújtott kereset – Bizottság kontra Görög Köztársaság

9.5.2008   
            
            
               HU
            
            
               Az Európai Unió Hivatalos Lapja
            
            
               C 116/15
            
         2008. március 10-én benyújtott kereset – Bizottság kontra Görög Köztársaság
   (C-109/08. sz. ügy)
   (2008/C 116/27)
   Az eljárás nyelve: görög
   Felek
   
      Felperes: az Európai Közösségek Bizottsága (képviselő: Maria Patakia)
   
      Alperes: Görög Köztársaság
   Kereseti kérelmek
   
               —
            
            
               A Bíróság állapítsa meg, hogy a Görög Köztársaság – mivel nem tette meg a Bíróság C-65/05. sz. ügyben 2006. október 26-án hozott ítéletében foglaltak teljesítéséhez szükséges intézkedéseket – nem teljesítette az EK 28., az EK 43., az EK 49. cikkből, valamint a 98/34/EK irányelv (1) 8. cikkéből eredő kötelezettségeit;
            
         
               —
            
            
               a Bíróság kötelezze a Görög Köztársaságot, hogy fizessen a Bizottság részére napi 31 798,80 euró javasolt összegű kényszerítő bírságot a C-65/05. sz. ügyben hozott ítélet késedelmes végrehajtása miatt a késedelem minden napjára a jelen ügyben meghozandó ítélet kihirdetésének napjától a C-65/05. sz. ügyben hozott ítélet végrehajtásának napjáig;
            
         
               —
            
            
               a Bíróság kötelezze a Görög Köztársaságot, hogy fizessen meg a Bizottság részére napi 9 636 euró átalányösszeget a C-65/05. sz. ügyben az ítélethozatal napjától a jelen ügyben meghozandó ítélet kihirdetésének napjáig, vagy ha arra előbb kerül sor, a C-65/05. sz. ítélet végrehajtásának napjáig;
            
         
               —
            
            
               kötelezze a Görög Köztársaságot a költségek viselésére.
            
         Jogalapok és fontosabb érvek
   
               1.
            
            
               Az Európai Közösségek Bírósága a C-65/05. sz., Bizottság kontra Görög Köztársaság ügyben 2006. október 26-án ítéletet hozott, amelyben megállapítja:
               
                            
                        
                        
                           „A […] Görög Köztársaság – mivel a 3037/2002. sz. törvény 2. §-ának (1) bekezdésében és 3. §-ában, ugyanezen törvény 4. és 5. §-ában meghatározott büntetőjogi vagy közigazgatási szankciók terhe mellett, megtiltotta minden elektromos, elektromechanikus és elektronikus játékoknak (a szórakoztató technikai játékokat és minden számítógépes játékot is beleértve) a játéktermek kivételével bármely nyilvános vagy magánterületen történő elhelyezését és használatát – nem teljesítette az EK 28. cikkből, az EK 43. cikkből és az EK 49. cikkből, valamint az 1998. július 20-i 98/48/EK európai parlamenti és tanács irányelvvel módosított, a műszaki szabványok és szabályok terén történő információszolgáltatási eljárás és az információs társadalom szolgáltatásaira vonatkozó szabályok megállapításáról szóló, 1998. június 22-i 98/34/EK európai parlamenti és tanács irányelv 8. cikkéből eredő kötelezettségeit.”
                        
                     
         
               2.
            
            
               A Bizottság, miután a Görög Köztársaságot felszólította a Bíróság fent említett ítéletének végrehajtásaként hozott törvényi intézkedések bejelentésére, az EK 228. cikknek megfelelően felszólító levelet és indokolással ellátott véleményt intézett hozzá, amelyeket a Görög Köztársaság válasz nélkül hagyott.
            
         
               3.
            
            
               Ennek következtében a Bizottság megállapította, hogy a Görög Köztársaság nem tette meg a Bíróság fent említett ítéletében foglaltak teljesítéséhez szükséges intézkedéseket, és úgy határozott, hogy az EK 228. cikk alapján keresetet indít a Görög Köztársasággal szemben.
            
         
               4.
            
            
               E keresetében a Bizottság egyrészt annak megállapítását kéri a Bíróságtól, hogy a Görög Köztársaság nem hajtotta végre a C-65/05. sz. ügyben 2006. október 26-án hozott ítéletet, és ennek következtében nem teljesítette az EK 28., az EK 43., az EK 49. cikkből, valamint a 98/34/EK irányelvből eredő kötelezettségeit, másrészt azt javasolja a Bíróságnak, kötelezze a Görög Köztársaságot arra, hogy fizessen a Bizottság részére
               
                           —
                        
                        
                           napi 31 798,80 euró javasolt összegű kényszerítő bírságot a C-65/05. sz. ügyben hozott ítélet késedelmes végrehajtása miatt a késedelem minden napjára a jelen ügyben meghozandó ítélet kihirdetésének napjától a C-65/05. sz. ügyben hozott ítélet végrehajtásának napjáig;
                        
                     
                           —
                        
                        
                           napi 9 636 euró átalányösszeget a C-65/05. sz. ügyben az ítélethozatal napjától a jelen ügyben meghozandó ítélet kihirdetésének napjáig, vagy ha arra előbb kerül sor, a C-65/05. sz. ítélet végrehajtásának napjáig.
                        
                     
         
      (1)  A műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanács irányelv (HL L 204., 1998.7.21., 37. o.; magyar nyelvű különkiadás 13. fejezet, 20. kötet, 337. o.).